Star Wars: From the Adventures of Luke Skywalker
<s>Zvezdani ratovi: iz avantura Luka Skajvokera naslov je naučno-fantastičnog romana pripisanog Džordžu Lukasu, knjige koju je zapravo po Lukasovoj narudžbi napisao Alan Din Foster i koju je izdao „Del Rej“ 12. novembra 1976.</s><s>Ovaj roman, koji zasniva na Lukasovom izvornom scenariju za prvi film o Zvezdanim ratovima, pojavljuje se pod više naslova: prvobitno kao „Zvezdani ratovi: iz avantura Luka Skajvokera“, a trenutno kao „Epizoda IV Zvezdanih ratova: Nova nada“, u skladu sa preimenovanjem filma nakon objave da će Lukas snimiti prve tri epizode sage o Zvezdanim ratovima.</s>

<s>Roman je izdat šest meseci pre nego što se izvorni film o Zvezdanim ratovima pojavio u bioskopima, a napisan je u periodu kada je izvorni materijal za ovu priču kao i za sam univerzum Zvezdanih ratova još uvek bio nedorađen.</s><s>Stoga je zanimljivo obratiti pažnju na nekoliko mesta gde se priča u njemu razlikuje od one koju znamo iz filma.</s><s>Nalazimo nekoliko scena koje su bile snimljene, ali koje nisu bile uključene u verziju filma iz 1977.</s><s>Vredi pomenuti Lukove scene sa svojim prijateljima na stanici Toši.</s><s>Razne sitnice, na primer pilotske oznake koje koriste pobunjenici u napadu na Zvezdu Smrti, razlikuju se od onih u filmu.</s><s>Opšti stil pripovedanja čini se prikladniji za zrelije čitaoce; neke od nasilnih scena prikazane su sa više pojedinosti nego one koje znamo iz filma.</s>

<s>Izdanje Plave ptice na srpskohrvatskom jeziku 
Roman „Zvezdani ratovi“ u izdanju Plave ptice objavljen je pod uredništvom Žike Bogdanovića u Beogradu 1978, godinu dana nakon pojavljivanja prvog filma u svetu.</s><s>Knjiga je štampana ćirilicom, sa smeđim tvrdim koricama na kojima se nalaze pozlaćeni natpisi „Lukas“, „Plava ptica“ i „Zvezdani ratovi“.</s><s>Korice su omotane glatkim belim papirom na kojem se nalaze originalna ilustracija i pomenuti natpisi, koji su na omotu urađeni u nekoliko boja.</s><s>Na levoj unutrašnjoj strani omota nalazimo opis ove knjige (broj 41), a na desnoj opis knjige 42, „Zbogom mojih petnaest godina“, koju je napisao Klod Kampanj.</s>

<s>Opis ove knjige prevod je izvornog opisa romana na engleskom jeziku izuzev nekoliko dodatnih rečenica, a takođe potvrđuje navedeni datum izdanja, s obzirom da su „Zvezdani ratovi“ prvi put prikazani 1977. godine.</s>

<s>Luk Skajvoker imao je dvadeset godina, i živeo i radio na farmi svog ujaka na dalekoj planeti Tatuini... beskrajno se dosađujući.</s><s>Čeznuo je da se vine u susret pustolovinama među zvezdama — pustolovinama koje bi ga odvele iza najdaljih galaksija, do zabačenih i tuđih svetova.</s><s>Izgledalo je, međutim, da će zauvek ostati zakopan u pustarama rodne planete, zavideći prijateljima koji su dobili priliku da vode život dostojan mladosti.</s>

<s>Ali, iznenada, Luk je dobio mnogo više nego što se mogao nadati i u svojim najluđim snovima.</s><s>Do njega, čudnom igrom slučaja, stiže zagonetna poruka jedne lepe princeze, koju je u zatočeništvu držao jedan moćni i surovi vitez.</s><s>Luk nije znao ništa o njoj, ali je znao da je mora spasti — i to brzo, jer su se događaji strelovito bližili opasnom ishodu, koji bi značio katastrofu za čitavu galaksiju.</s>

<s>Naoružan samo svojom bezumnom hrabrošću, i magičnom sabljom izumrlog viteškog reda koju je nasledio od svog oca, Luk uleće usred najkrvavijeg svemirskog rata koji je ikad vođen...</s><s>Uz pomoć šačice odvažnih prijatelja, Luk se u poslednjoj i odlučnoj bici susreće sa moćnim neprijateljem i njegovom Zvezdom Smrti, najgroznijim oružjem koje je ikad poznavala ljudska rasa.</s>

<s>Po svom romanu „Zvezdani ratovi“, autor Džordž Lukas snimio je izvanredan film, koji je prošle godine postigao svetski uspeh.</s>

<s>Na 4. stanici knjige nalazimo sledeće tehničke informacije:
 Naslov originala: Star Wars
 Prevela: Nada Jovanović
 Recenzent: Stanislava Radovanović
 Ilustracije: Božidar Veselinović
 Idejno rešenje omota i naslovnog lista: Mih.</s><s>S. Petrov
 Tehnički urednik: Milan Milošević
 Korektor: Zvezdana Đurić
 
 A Del Rey Book
 Published by Ballantine Books
 Copyright 1976 by The Star Wars Corporation
 
 Zajedničko izdanje: OOUR Izdavački zavod „Jugoslavija“ i OOUR „Izdavačka delatnost“ Izdavačkog preduzeća „Prosveta“
 Štampa i povez: ŠIRO „Srbija“, Mije Kovačevića 5, Beograd
 Tiraž: deset hiljada primeraka</s>

<s>Reference</s>

<s>Spoljašnje veze 
 Roman „Epizoda IV Zvezdanih ratova: Nova nada“ na Vukipediji, jednoj od vikipedija Zvedzanih ratova.</s><s>Stranica na Amazon.com
 Zvanična stranica na CargoBay</s>

<s>Romani 1976.</s><s>Star Wars</s>

